Title: Anjel sype sneh
Description: **SVK**
Básnik Ján Nagajda v zbierke Anjel sype sneh ostal verný osvedčeným tvorivým postupom nadväzujúcim na jeho predchádzajúce zbierky básní. I tentoraz prináša svojmu čitateľovi poéziu, ktorá je súčasná, tematicky mnohovrstevná, formálne zovretá a technicky precízna. Pre jeho poéziu je už charakteristické, že je vnútorne prežitá, až prebolená. Znova plným priehrštím načiera do žriediel svojej lyrickosti a svojho romantizmu, čo je pre jeho tvorbu najvlastnejšie, kde je umelecky najpresvedčivejší a básnicky pôsobivý. Jeho básne vypovedajú o našom živote, ktorý sa zavše prelína s jeho reminiscenciami, rozpoluplnosťou našich dní a hľadaním lásky. Jeho anjel sype sneh spomienok i zabúdania, ale nechce a ani nedokáže zakryť to, čo bolo prežité a prebolené. Jeho človek je jedným z nás, hľadá, objavuje a miluje. Najnovšie verše Jána Nagajdu svojou pravdivosťou a úprimnosťou sa hrejivo i očistne dotýkajú našej duše.
Places: Slovakia
People: Ondrej Čiliak, básnik a publicista
Time periods: 2009